CELEX: 52013HB0012
Language: mt
Date: 2013-04-26 00:00:00
Title: Rakkomandazzjoni tal-Bank Ċentrali Ewropew tas- 26 ta’ April 2013 lill-Kunsill tal-Unjoni Ewropea dwar l-awdituri esterni tas-Suomen Pankki (BĊE/2013/12)

3.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 126/1
            
         RAKKOMANDAZZJONI TAL-BANK ĊENTRALI EWROPEW
   tas-26 ta’ April 2013
   lill-Kunsill tal-Unjoni Ewropea dwar l-awdituri esterni tas-Suomen Pankki
   (BĊE/2013/12)
   2013/C 126/01
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, partikolarment l-Artiklu 27.1 tiegħu,
   Billi:
   
               (1)
            
            
               Il-kontijiet tal-Bank Ċentrali Ewropew (BĊE) u tal-banek ċentrali nazzjonali tal-Istati Membri li l-munita tagħhom hija l-euro huma verifikati minn awdituri esterni indipendenti rrakkomandati mill-Kunsill Governattiv tal-BĊE u approvati mill-Kunsill tal-Unjoni Ewropea.
            
         
               (2)
            
            
               Il-mandat tal-awdituri esterni kurrenti tas-Suomen Pankki ntemm wara l-verifika għas-sena finanzjarja 2012. Huwa għalhekk neċessarju li jinħatru awdituri esterni mis-sena finanzjarja 2013.
            
         
               (3)
            
            
               Suomen Pankki għażel lil PricewaterhouseCoopers Oy bħala l-awdituri esterni tiegħu għas-snin finanzjarji 2013 sa 2019,
            
         ADOTTA DIN IR-RAKKOMANDAZZJONI:
   Huwa rrakkomandat illi PricewaterhouseCoopers Oy għandhom jinħatru bħala l-awdituri esterni tas-Suomen Pankki għas-snin finanzjarji 2013 sa 2019.
   
      Magħmula fi Frankfurt am Main, is-26 ta’ April 2013.
      
         
            Il-President tal-BĊE
         
         Mario DRAGHI